लूट की साजिश रचते 3 आरोपी पकड़े, 2 वारदातों का खुलासा
पानीपत| मॉडलटाउन थाना पुलिस ने गढ़ी सिकंदरपुर गांव के पास गश्त के दौरान तीन आरोपियों को गिरफ्तार किया है। तीनों आरोपी राहगीरों से लूट की साजिश रच रहे थे। उसने पूछताछ के दौरान चाेरी की दो वारदातों का खुलासा हुआ है। पुलिस ने आरोपियों के कब्जे से रॉड, लोहे की पाइप एक टॉर्च बरामद की है। थाना मॉडल टाउन पुलिस ने बुधवार को बिट्टू, रतन निवासी हरिसिंह नगर बंटी निवासी रामस्वरूप चौक को गिरफ्तार किया है। प्रभारी अमित कुमार ने बताया कि बुधवार को उनकी टीम गढ़ी सिकंदरपुर गांव के पास गश्त कर रही थी।
युवकों को रुकने का इशारा किया तो वह पुलिस की गाड़ी देख कर भागने का प्रयास करने लगे। पुलिस ने तीनों का पीछा कर पकड़ लिया। पूछताछ की तो उन्होंने बताया कि वह राहगीरों को लूटने की साजिश रच रहे थे। उन्होंने इससे पहले पिछले साल 20 नवंबर को अर्जुन नगर में जयराम के घर पर, 22 फरवरी को सैनीपुरा में राजेंद्र के घर से सिलेंडर चोरी किया था। पुलिस ने आरोपियों की निशानदेही पर राहगीरों से छीने गए 5 मोबाइल फोन, एक टैब एक टीवी बरामद किया है। आरोपियों को कोर्ट में पेश कर न्यायिक हिरासत में भेज दिया है।
hin_Deva hin_Deva hin_Deva